Document ID: 32007D0559

KOMISIJAS LĒMUMS
(2007. gada 2. augusts),
ar ko groza Lēmumu 2003/467/EK attiecībā uz dažu Polijas administratīvo reģionu atzīšanu par oficiāli brīviem no govju enzootiskās leikozes
(izziņots ar dokumenta numuru K(2007) 3657)
(Dokuments attiecas uz EEZ)
(2007/559/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās D pielikuma I daļas E) punktu,
tā kā:
(1)
Direktīvas 64/432/EEK D pielikumā ir noteikts, ka dalībvalstis vai to daļas var atzīt par oficiāli brīvām no govju enzootiskās leikozes liellopu ganāmpulkos, ja ir ievēroti minētajā direktīvā paredzētie konkrētie nosacījumi.
(2)
Dalībvalstu saraksti ar reģioniem, kuri atzīti par brīviem no govju enzootiskās leikozes, ir norādīti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2).
(3)
Polijā powiat ir galvenais administratīvais reģions, kas minēts Direktīvas 64/432/EEK 2. panta 2. punkta p) apakšpunktā. Powiaty uzskaitīti attiecīgajās augstākajās administratīvajās vienībās - vojevodistēs - nepublicētajā X/25 pielikumā Komisijas 2005. gada 1. marta Lēmumam 2005/176/EK kodificētas veidlapas un kodu noteikšanu dzīvnieku slimību izziņošanai saskaņā ar Padomes Direktīvu 82/894/EEK (3).
(4)
Tagad Polija ir iesniegusi Komisijai dokumentus, kas pierāda atbilstību attiecīgajiem Direktīvā 64/432/EEK paredzētajiem nosacījumiem, lai dažus powiaty varētu uzskatīt par reģioniem, kuri oficiāli brīvi no govju enzootiskās leikozes.
(5)
Pēc Polijas iesniegto dokumentu izvērtēšanas attiecīgie powiaty Polijā ir jāatzīst par dalībvalsts reģioniem, kuri oficiāli brīvi no govju enzootiskās leikozes.
(6)
Tādēļ attiecīgi jāgroza Lēmums 2003/467/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/467/EK III pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2007. gada 2. augustā

Labels: 18
6